[ca] Introducció. El retard d'edat en el desig concepcional ha suposat un augment en la dificultat de reproducció que s'està veient compensada pel desenvolupament de les tècniques de reproducció assistida, tot i que els sentiments que acompanyen el seu ús són els mateixos que en el dol perinatal, no sempre són reconeguts. Objectiu. Explorar els sentiments de dol de les dones i les seves parelles en el procés d'esterilitat, des que accedeixen a la primera consulta d'esterilitat als Hospitals de Sant Joan i d'Alcoi, fins a la derivació a les tècniques de fecundació in vitro. Metodologia. Recerca qualitativa des del seu vessant fenomenològic. Recollida de dades mitjançant entrevistes en profunditat individuals. La informació va ser gravada, transcrita, codificada, triangulada i interpretada. Anàlisi mitjançant l'eina validada Atles-ti 8. Resultats. Es van identificar tres categories: sentiments de l'esfera psicològica, social i espiritual; aquestes s'han agrupat en dotze subcategories: ansietat, frustració, tristesa, por, ambivalència emocional, justificació, solitud, banalització, cerca de significat, culpa i acceptació. Conclusió. Les parelles incloses en programes de reproducció assistida, van manifestar sentiments de dol que coincideixen amb el dol perinatal (ansietat, por, frustració, ambivalència, aïllament social, banalització, cerca de significat, culpa i acceptació). Continuen existint diferències de gènere. El suport de familiars, amics i professionals és imprescindible. Es posa de manifest la necessitat de millorar la qualitat de l'atenció amb una continuïtat dels professionals formats per tal que puguin donar una atenció integral, i amb l'existència de protocols.

[en] Introduction. The age increases in the will to conceive have led to an increase in the difficulty of reproduction that is being compensated by the development of assisted reproduction techniques; however, the feelings accompanying their use are the same as in perinatal grief while not always recognized. Objective. To explore the feelings of grief of women and their partners in the sterility process, from the moment they access the first sterility consultation at the Hospitals of San Juan and Alcoy until the referral to in vitro fertilization techniques. Methodology. Qualitative research from the phenomenological perspective. Data collection through individual in-depth interviews. The information was recorded, transcribed, coded, triangulated, and interpreted. Analysis using the validated Atlas-ti 8 tool. Results. Three categories were identified: psychological, social and spiritual feelings. Those are, in turn, grouped into twelve subcategories: anxiety, frustration, sadness, fear, emotional ambivalence, justification, loneliness, trivialization, search for meaning, guilt and acceptance. Conclusion. Couples included in assisted reproduction programs expressed feelings of grief that match perinatal grief (anxiety, fear, frustration, ambivalence, social isolation, trivialization, search for meaning, guilt and acceptance). Gender differences continue to exist. The support of family, friends, and professionals is essential. The need to improve the quality of care is evident: with a continuity of professionals, with their training to provide comprehensive care and with the existence of protocols.